216 
Intimum stratum pericarpii juvenilis fibris tenuissimis dense conge- 
stis contextum vidi, ut plerumque in drupis norma est. 
Li.NACEii sunt Horum evolutione Geraniaceis, Oxalideis, Ilyperi- 
cineis etc. analogae, Tremandreis et Polygaleis forsan col- 
laterales, formam superiorem Callitrichacearum, ut videtur, 
constituentes. (Tab. XVI. fig. 6.) 
k Caryophylleis, quibus Linum ab A. L. de Jussieu numerabatur, 
quibusque Linearum familia a pluribus nostri aevi Systematicis (DeCan- 
dolle, Endlicher) adliuc adproximatui-, ovarii structura, gemmularum situ 
et evolutionis norma, seminumque fabrica, me judice, quam longissime di- 
stant Lineae. Easdem quoque ob rationes nec Candolleanam illam de qua- 
dam cum Malvaceis, nec Reichenbachianam a L^iiesio amplexam opinionem 
de affinitate cum Hypericineis veram crediderim. Cistineas, quibus Lineas 
affines olim consideravit Lindley, nec earum consanguineas crederem, sta- 
minibus indefinitis, gemmulisque atropis numerosissimis Cistinearum alium 
typum, ut videtur, indicantibus. Cum Oxalideis et Geraniaceis Lineas pro- 
pinquas credidit Linnaeiis, et hanc opinionem Aug. St. Hilaire posterique 
multi ita agnoverunt, ut nonnulli Lineas meram sectionem Geraniacearum 
consideraverint, alii (Lindley^ Adr. de Jussieu) magis Oxalideis affines sta- 
tuerint. Nec infitiendum multa in structura floris Lini familias allatas ma- 
ximopere referre, quod ulterius gemmulis pariter epitropis seminumque 
structura non parum confirmatur. Nobis vero, habitum hac in re judicanda 
quoque consultantibus, Oxalideae, Geraniacem et Lineae potius in vicinis se- 
riebus analogae, quam proxime invicem affines viderentur. Si jure Suria- 
nam ad proximam viciniam Geraniacearum retulerim, haec habitus diffe- 
rentia parum conspicua adpareat; at haec ipsa Suriana quasi aliud signum 
seriei Geraniacearum imprimere videatur — monstrat nempe embryonem 
exalbuminosum curvatum esse iisdem cliaracteristicum. Quae si ita sint, si 
jure quoque Oxalideas ad viciniam Leguminosarum retulerim, sequitur fere 
familias allatas potius analogas quam affines esse habendas. Lineae igitur 
habitu, defectu stipularum etc. ab illis alienae, aut Polygaleis et Treman- 
dreis, aut Eupliorbiaceis mihi adparent propinquiores — conferantur quae 
supra de affinitate Callitriches, de situ gemmularum, de labio micropyles 
etc. dixerim. Labium tamen micropyles non in omnibus speciebus Lini 
eodem modo inflatum occurrere, confitendum est. — Albuminis copiam exi- 
guam hodie plerumque Lineis concedant; nec in Polygaleis admodum co- 
piosum occurrere constat. In utraque familia embryonem rectum aut le- 
viter curvatum; petala in nonnullis Lineis basi leviter cohaerentia, stami- 
naque duplicis verticilli basi coalita, quod utrumque in Polygaleis adhuc 
magis conspicuum. Flores utriusque ordinis colore mire varii. 
De affinitatibus Linearum et limitibus familiae in peculiari tractatu dis- 
seruit Planchon, in quo non tantum generibus pluribus familiam ditavit, ve- 
rum etiam Lineas 'versus multas alias familias, me judice diversissimas, 
tendentes statuit. Ita Tamariscineas, Frankeniaceas, Elatineas, Sauvagesi- 
